ཞི་ཅིན་ཕིང་གིས་ང་ཚོས་ཀྲུང་གོའི་དཔལ་འབྱོར་གྱི་མདུན་ལམ་ལ་སྤྲོ་སྣང་གི་རྣམ་འགྱུར་འཛིན་གྱི་ཡོད།ཁ་ཕྱོགས་ལས་འགྲོ་ལམ་གང་ཞིག་གི་ཐོག་སྐྱོད་མིན་གཏན་འཁེལ་བ་དང་འགྲོ་ལམ་ལས་ལས་སྐལ་གང་ཞིག་བྱུང་མིན་གཏན་འཁེལ་གྱི་ཡོད།ཀྲུང་གོའི་ད་ལྟའི་ཁ་ཕྱོགས་ནིལོ་བརྒྱ་གཉིསཀྱི་འབད་འཐབ་དམིགས་ཚད་མངོན་འགྱུར་བྱེད་པ་དེ་ཡིན།ང་ཚོས་སྐྱོད་པ་ནི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་འགྲོ་ལམ་དང་སྒྱུར་བཅོས་སྒོ་དབྱེ་མཐའ་འཁྱོངས་བྱེད་པའི་འགྲོ་ལམ་དེ་ཡིན།ང་ཚོ་འབྱུང་འགྱུར་ལ་ཡིད་ཆེས་ཀྱིས་ཁེངས་བཞིན་ཡོད།ང་ཚོས་སྣུམ་རྡག་རྡག་བླུགས་པ་དང་།ཁ་ལོ་བརྟན་པོར་སྒྱུར་བ།ངར་ཤུགས་གཅིག་ཏུ་སྒྲིམ་པའི་ཐོགའབད་བརྩོན་ལྷོད་མེད་བྱས་ཏེ་དུས་རབས་གསར་པའི་ཀྲུང་གོའི་དཔལ་འབྱོར་དེ་འཕེལ་རྒྱས་མྱུར་པོ་འགྲོ་བ་ནས་སྤུས་ཚད་མཐོ་པོས་འཕེལ་རྒྱས་འགྲོ་བའི་ཕྱོགས་སུ་འགྱུར་རྒྱུ་དང་།འབོར་ཆེ་རུ་འགྲོ་བ་ནས་སྤུས་ཚད་མཐོ་རུ་འགྲོ་བའི་ཕྱོགས་སུ་འགྱུར་རྒྱུ།ཡོད་མེདནསལེགས་མིནཕྱོགས་སུ་འགྱུར་རྒྱུ་བཅས་ལ་སྐུལ་འདེད་གཏོང་དགོས།ཀྲུང་གོར་སྒྱུར་བཅོས་ལ་བྱེད་མུས་མ་གཏོགས་བྱས་ཟིན་པ་མེད།ང་ཚོས་ཕྱི་ཕྱོགས་ལ་སྒོ་མོ་འབྱེད་པའི་གོམ་སྟབས་སྤོ་མཚམས་འཇོག་རྒྱུ་མིན་ལ་སྒྱུར་བཅོས་བྱེད་པའི་གོམ་སྟབས་སྤོ་མཚམས་ཀྱང་འཇོག་རྒྱུ་མིན།ཕྱེ་ཟིན་པའི་སྒོ་མོ་རྒྱག་མི་སྲིད།ང་ཚོས་ལམ་ལུགས་སྔར་བས་གནད་སྨིན་འཐུས་ཚང་ཡོང་བ་དང་།འཕེལ་རྒྱས་སྔར་བས་སྤུས་ཚད་ལྡན་པ།བཅོས་སྐྱོང་སྔར་བས་ཆུ་ཚད་ལྡན་པ།མི་དམངས་ཀྱི་ཐོབ་སྣང་དང་།བདེ་སྐྱིད་ཚོར་སྣང་།བདེ་འཇགས་ཚོར་སྣང་གསུམ་སྔར་བས་ལྡན་པ་བཅས་བྱེད་དགོས།ང་ཚོས་བློ་བརྟན་འགྱུར་མེད་ཀྱི་སྒོ་ནས་སྒོ་དབྱེ་རྣམ་པའི་འཛམ་གླིང་གི་དཔལ་འབྱོར་འཕེལ་རྒྱས་བཏང་སྟེ་ཨེ་ཤེ་ཡ་དང་འཛམ་གླིང་འཕེལ་རྒྱས་གཏོང་ཆེད་ཀྲུང་གོའི་ལེགས་སྐྱེས་འབུལ་དགོས།ཀྲུང་གོའི་དཔལ་འབྱོར་མྱུར་འཁོར་ནང་བཞུགས་རྒྱུར་དགའ་བསུ་ཞུ་རྒྱུ་ཡིན་ལ་ཀྲུང་གོའི་སྒྱུར་བཅོས་དང་།སྒོ་དབྱེ།འཕེལ་རྒྱས་བཅས་ཀྱི་གྲུབ་འབྲས་ལོངས་སུ་སྤྱོད་རྒྱུར་ཡང་དགའ་བསུ་ཞུ་རྒྱུ་ཡིན།ཀྲུང་གོས་མ་འཇོག་ལས་གཏོད་བྱེད་མཁན་རྒྱལ་ཁབ་ཕྱི་ནང་གི་ཁེ་ལས་མཁས་ཅན་ལ་སྔར་བས་གུ་ཡངས་ལ་གོ་རིམ་ལྡན་པའི་ཁོར་ཡུག་ཅིག་གཏོད་རྒྱུ་ཡིན།རྒྱལ་ཁབ་ཁག་གི་ཁེ་ལས་མཁས་ཅན་ཚོས་ཀྲུང་གོའི་སྒྱུར་བཅོས་སྒོ་དབྱེའི་རྒྱང་སྐྱོད་ལམ་བུ་གསར་པའི་ཐོག་བྱས་རྗེས་སྔར་བས་ཆེན་པོ་འཇོག་རྒྱུ་དང་འཕེལ་རྒྱས་སྔར་བས་ཆེན་པོ་ཡོང་བ་བྱ་རྒྱུའི་རེ་བ་ཡོད་ཅེས་ནན་བཤད་གནང་བ་རེད།